projecte-aina/catalan_government_crawling huggingface dataset:
f) Percebre el reemborsament de llur aportació actualitzada en el cas de baixa o de liquidació o de transformació de la cooperativa, que no s'ha de veure afectat per una suspensió temporal dels drets a causa d'un expedient sancionador; sens perjudici del que disposin els estatuts socials en relació amb les aportacions el reemborsament de les quals pugui ser refusat incondicionalment pel Consell Rector.
f) Percebre el reemborsament de llur aportació actualitzada en el cas de baixa o de liquidació o transformació de la cooperativa, que no s'ha de veure afectat per una suspensió temporal dels drets a causa d'un expedient sancionador.
En produir-se la baixa d'un soci o sòcia, aquest té dret al reemborsament de les seves aportacions, voluntàries i obligatòries, al capital social, i també al retorn cooperatiu que li correspongui en funció de la seva activitat cooperativitzada i, si escau, a la part individualitzada dels fons de reserva voluntari, sens perjudici del que aquesta Llei i els estatuts socials estableixin per a les aportacions el reemborsament de les quals pugui ser refusat incondicionalment pel Consell Rector.
El Consell Rector pot fixar provisionalment aquest import abans de l'aprovació dels comptes i, si escau, en el cas de les aportacions reemborsables, pot autoritzar que es faci un reemborsament a compte del definitiu.
En el cas de les aportacions previstes a l'article 55.bis.1.b, els terminis assenyalats en el paràgraf anterior es computen des de la data en què el Consell Rector acordi el reemborsament que s'ha d'efectuar per ordre d'antiguitat de les sol·licituds de reemborsament o, en el cas que no constin les sol·licituds, per ordre d'antiguitat de la data de baixa.
En les aportacions el reemborsament de les quals hagi estat acordat pel Consell Rector, les quantitats pendents de reemborsament no són susceptibles d'actualització un cop acordada la quantia pel Consell Rector, però el soci o la sòcia que es dóna de baixa té dret a percebre l'interès legal del diner incrementat en dos punts.
En produir-se la baixa d'un soci o sòcia, aquest té dret al reemborsament de les seves aportacions, voluntàries i obligatòries, al capital social, i també al retorn cooperatiu que li correspongui en funció de la seva activitat cooperativitzada i, si escau, a la part individualitzada del fons de reserva voluntari.
El consell rector pot fixar provisionalment aquest import abans de l'aprovació dels comptes, i, si escau, pot autoritzar que es faci un reemborsament a compte del definitiu.
El pagament de les bestretes meritades i, si escau, dels retorns acordats, s'ha d'efectuar immediatament, excepte si hi ha un pacte que estipuli el contrari, però el pagament de les aportacions socials s'ha de fer en el termini que es fixi de mutu acord o, si no és així, en el termini que assenyali el consell rector, que no pot ésser mai superior als cinc anys d'ençà de la data de la baixa.
El soci o sòcia que es dóna de baixa té dret a percebre l'interès legal del diner, incrementat en dos punts.
El Registre General de Cooperatives ha de notificar al departament de la Generalitat competent en matèria d'entitats financeres i de crèdit les inscripcions de societats cooperatives amb secció de crèdit, per a exercir-hi conjuntament les funcions de tutela.
El Registre de Cooperatives de Crèdit de Catalunya té per objecte la qualificació, la inscripció, la resolució i la certificació de cooperatives de crèdit definides en la secció cinquena del capítol VIII d'aquesta Llei i dels actes inscriptibles relatius a aquestes.
El Registre de Cooperatives de Crèdit de Catalunya resta adscrit al departament de la Generalitat competent per a exercir les funcions de tutela de les entitats financeres i de crèdit i s'estructura amb caràcter desconcentrat.
Tots els actes de les societats cooperatives amb secció de crèdit subjectes a inscripció en el Registre General de Cooperatives de Catalunya, sens perjudici de la inscripció que pertoca en el dit Registre, han d'ésser notificats per aquest al Registre de Cooperatives de Crèdit de Catalunya, que ho ha d'inscriure en la secció especial relativa a seccions de crèdit, en els termes que es determinin per reglament.
El Registre de les entitats a les quals s'aplica aquesta Llei s'adscriu a un únic departament de la Generalitat i s'estructura amb caràcter desconcentrat.
El Registre de Cooperatives ha d'assumir les funcions de qualificació, inscripció, resolució i certificació.
l) La regulació del dret de reemborsament de les aportacions dels socis al capital social i el règim de transmissió d'aquestes.
l) El dret de reemborsament de les aportacions dels socis i el règim de transmissió d'aquestes.
m) Els criteris d'aplicació dels resultats, amb la determinació dels percentatges dels excedents que s'han de destinar als fons socials obligatoris.
Les dades, els documents i la informació que s'obtingui en relació amb el Fons cooperatiu de suport a les seccions de crèdit té caràcter reservat i, amb les excepcions previstes en la normativa vigent, no poden ser divulgades a cap persona o autoritat, ni utilitzades amb finalitats diferents d'aquelles per a les quals van ser obtingudes.
Aquest caràcter reservat cessa des del moment en què els interessats facin públic els fets als quals les dades, els documents i la informació es refereixen.
En tot cas, la infracció establerta en l'article 14.2.i) se sanciona amb la baixa de la secció de crèdit del Registre general de cooperatives.
La presentació d'un pla per a la liquidació dels saldos creditors de la secció de crèdit amb la seva baixa registral pot comportar la suspensió de les mesures sancionadores de responsabilitat de les infraccions detectades a resultes del seu compliment.
L'efectiu compliment del pla presentat, sense perjudici econòmic per a la cooperativa ni per als titulars esmentats, determina, en el seu cas, la remissió de la sanció o sancions administratives que haguessin correspost als responsables.
Als efectes de l'aplicació de la sanció corresponent, les infraccions poden ésser de grau mínim, mitjà i màxim, en funció de l'existència d'intencionalitat o de reiteració, de la naturalesa dels perjudicis causats, de les conseqüències econòmiques i socials que produeixin, del nombre de socis de la cooperativa, de la dimensió econòmica dels fets, del volum d'operacions de la cooperativa i de la secció de crèdit i de la reincidència per comissió en el termini d'un any de més d'una infracció de la mateixa naturalesa, quan així hagi estat declarat per resolució ferma.
Les infraccions molt greus se sancionen amb una multa de 250.001 a 500.000 pessetes, les de grau mínim; de 500.001 a 1.000.000 de pessetes, les de grau mitjà, i de 1.000.001 a 5.000.000 de pessetes, les de grau màxim.
Addicionalment, en el cas d'infraccions de grau màxim es pot sancionar amb la baixa de la secció de crèdit del Registre de Cooperatives.
Les infraccions greus se sancionen amb una multa de 50.001 a 75.000 pessetes, les de grau mínim; de 75.001 a 150.000 pessetes, les de grau mitjà, i de 150.001 a 250.000 pessetes, les de grau màxim.
Les infraccions lleus se sancionen amb una multa de 5.000 a 10.000 pessetes, les de grau mínim; de 10.001 a 25.000 pessetes, les de grau mitjà, i de 25.001 a 50.000 pessetes, les de grau màxim.
i) No haver executat la baixa de la secció de crèdit en el termini establert en aquesta Llei arran de no participar o participar en quantia inferior al mínim establert en el Fons cooperatiu de suport a les seccions de crèdit.
c) Incomplir els límits i les prohibicions establerts pels articles 5.2, 6 i 7.
e) No portar la comptabilitat exigida per la normativa vigent o portar-la amb irregularitats que impedeixin conèixer la situació patrimonial, financera o de risc de la cooperativa o de la secció de crèdit.
Són infraccions lleus els incompliments d'aquesta Llei, de les disposicions que la despleguin i de la resta de la normativa comptable aplicable que no es qualifiquen com greus o molt greus.
LLEI 7/2017, del 2 de juny, del règim de les seccions de crèdit de les cooperatives.
ACORD de la Mesa del Parlament pel qual s'aprova la versió en occità (aranès) de la Llei 7/2017, del 2 de juny, del règim de les seccions de crèdit de les cooperatives.
ORDRE AAM/371/2012, de 9 de novembre, de modificació de l'Ordre AAM/260/2012, de 2 d'agost, per la qual es convoquen els ajuts per cobrir les necessitats de liquiditat de les explotacions agràries, SAT i cooperatives agràries i altres entitats participades o integrades en més del 50% per cooperatives i/o SAT, afectades per les tempestes ocorregudes durant l'estiu a partir del 5 de juliol de 2012 i els incendis forestals ocorreguts durant aquest any fins a la publicació d'aquesta Ordre, i s'aproven les bases reguladores corresponents.
ORDRE AAM/260/2012, de 2 d'agost, per la qual es convoquen els ajuts per cobrir les necessitats de liquiditat de les explotacions agràries, societats agràries de transformació (SAT) i cooperatives agràries i altres entitats participades o integrades en més del 50% per cooperatives i/o SAT, afectades per les tempestes ocorregudes durant l'estiu a partir del 5 de juliol de 2012 i els incendis forestals ocorreguts durant aquest any fins a la publicació d'aquesta Ordre, i s'aproven les bases reguladores corresponents.
LLEI 6/1998, de 13 de maig, de regulació del funcionament de les seccions de crèdit de les cooperatives.
Adequacions de la normativa reguladora dels procediments en matèria de cooperatives de crèdit
Adequacions de la normativa reguladora dels procediments en matèria de cooperatives amb secció de crèdit
Adequacions de la normativa reguladora dels procediments en matèria de tutela financera sobre ens locals
Adequacions de la normativa reguladora dels procediments en matèria de Mercat de Valors
Adequacions de la normativa reguladora dels procediments en matèria de Patrimoni
Àmbit: Tutela financera sobre administracions locals
Àmbit: Patrimoni de la Generalitat
Decret 171/1992, de 4 d'agost, pel qual es disposa la creació del Servei de Compensació i Liquidació de la Borsa de Valors de Barcelona.
1) S'afegeix un nou paràgraf a l'article 8.2:
Si en el termini d'un mes el Departament d'Economia i Finances no emetés resolució expressa sobre l'aprovació de la condició de membre, aquesta s'entendrà atorgada.
2) L'últim paràgraf de l'article 9 queda redactat de la manera següent:
Les tarifes hauran de ser aprovades pel Departament d'Economia i Finances abans de la seva entrada en vigor.
Transcorregut un mes des de la seva presentació sense que hagi hagut resolució expressa, s'entendrà atorgada l'aprovació.
Les relacions jurídiques i l'activitat de l'Entitat Autònoma del Diari Oficial i de Publicacions de la Generalitat de Catalunya es regeixen amb caràcter general pel dret administratiu.
Pel que fa al règim de contractació de l'Entitat, caldrà atenir-se al que estableix la normativa vigent sobre contractació del sector públic.
Les adquisicions patrimonials i les relacions jurídiques externes que estiguin directament relacionades amb l'objecte de la seva activitat són subjectes al dret civil i mercantil.
Pel que fa al règim de contractació de l'Entitat, caldrà atenir-se al que estableix la normativa vigent sobre contractació de les administracions públiques.
2.1 El Consell d'Administració està format per un màxim de cinc vocals d'acord amb la següent composició:
President: el secretari general de Comunicació i Estudis.
Vice-president: el secretari general adjunt del Departament de la Presidència.
Un representant del Departament de Governació designat pel conseller d'aquest Departament.
Un representant del Gabinet Jurídic Central designat pel director d'aquest Gabinet.
El director general de l'Entitat Autònoma que exerceix també les funcions de secretari del Consell d'Administració de l'Entitat.
2.2 A les reunions del Consell, hi poden assistir, amb veu i sense vot, el Gerent de l'Entitat Autònoma o altres col·laboradors d'aquesta, si la seva presència fos considerada convenient, per raons d'assessorament o d'informació, pel President del Consell.
2.3 La condició de membre del Consell d'Administració és incompatible amb qualsevol vinculació amb empreses del sector del llibre o les arts gràfiques
2.1 El Consell d'Administració és nomenat pel Consell Executiu i està format per un màxim de cinc membres: un representant del Departament de la Presidència, un representant del Departament de Governació, el Director General d'Afers Interdepartamentals, el Director General del Centre Informàtic de la Generalitat i el Director General de l'Entitat Autònoma.
2.2 És President del Consell d'Administració el representant del Departament de la Presidència.
2.3 Serà Secretari el Conseller nomenat pel Consell Executiu.
2.4 A les reunions del Consell, hi poden assistir, amb veu i sense vot, el Gerent de l'Entitat Autònoma o altres col·laboradors d'aquesta, si la seva presència fos considerada convenient, per raons d'assessorament o d'informació, pel President del Consell.
2.5 La condició de membre del Consell d'Administració és incompatible amb qualsevol vinculació amb empreses del sector del llibre o les arts gràfiques.
2.1 El Consell d'Administració té la composició següent:
Vicepresident o vicepresidenta: la persona titular de la Direcció General de Difusió Corporativa.
Vocals: el director o la directora general de l'Entitat Autònoma, que exerceix també les funcions de secretari o secretària del Consell d'Administració; una persona representant del Departament de la Presidència; una persona representant del departament competent en matèria d'Administració local; una persona representant del departament competent en matèria de justícia; una persona representant del departament competent en matèria de cultura, i una persona representant del Gabinet Jurídic de la Generalitat.
Les persones vocals representants dels departaments les designen les persones titulars dels departaments respectius i són nomenades pel Govern.
2.1 El Consell d'Administració està format per un màxim de set membres, amb la composició següent:
President: el secretari general del Departament de la Presidència;
Vocals: el director de l'Entitat Autònoma, que exerceix també les funcions de secretari del Consell d'Administració; un representant del Departament de Governació i Relacions Institucionals; un representant del Departament de Justícia; un representant del Departament de Cultura, i un representant del Gabinet Jurídic de la Generalitat.
Els vocals representants dels departaments els designen els consellers titulars dels departaments respectius i són nomenats pel Govern.
El ritme creixent de disposicions de la Generalitat que s'han de publicar al Diari Oficial de la Generalitat sense dilacions; la necessitat de poder recórrer a la recuperació de textos i d'informació sobre l'activitat normativa i reglamentària de la Generalitat, i en general, tota la tasca de publicacions del Departament de la Presidència, fan convenient de recórrer als mitjans aportats per la informàtica per crear una base de dades i de tractament i fotocomposició de textos.
Així doncs, atès el que estableix el Decret 420/1982, de 18 de novembre, de reestructuració del Servei Central de Publicacions del Departament de la Presidència;
Atès el que estableix l'article 2 del Decret de 18 de setembre de 1978, sobre organització i competències dels òrgans dels Departaments,
Article primer.- Es creen el Negociat de Suport Informàtic i el Negociat de Correctors de Textos dins la Secció de Tractament de Textos.
Article segon.- Es creen el Negociat de Producció i Distribució i el Negociat d'Administració dins la Secció de Publicacions.
El Decret 274/80, de 28 de novembre, va establir l'estructuració orgànica de la Direcció General de Cooperació del Departament de Treball.
Atès el que disposen el Reglament de Règim Interior de la Generalitat, de 18 de març de 1978, i el decret de 18 de setembre de 1978, sobre organització i competències dels òrgans dels Departaments,
Article primer.- Es crea el Negociat de Registre dins la Secció de Qualificació i Registre de la Direcció General de Cooperació.
Article segon.- Es crea el Negociat d'Estudis Jurídics, dins la Secció d'Assessorament Jurídic de la Direcció General de Cooperació.
Article tercer.- Es crea el Negociat d'Estudis Econòmics dins la Secció d'Assessorament Econòmic de la Direcció General de Cooperació.
Article quart.- Es crea el Negociat de Programació i Coordinació dins la Secció de Formació de la Direcció General de Cooperació.
Article cinquè.- Aquesta ordre entrarà en vigor el mateix dia de la seva publicació al Diari Oficial de la Generalitat de Catalunya.
Barcelona, 1 de desembre de 1980.
L'Ordre EMO/298/2015, 16 de setembre, per la qual s'estableixen les bases reguladores per a la concessió de subvencions per afavorir la incorporació al mercat de treball de joves acollits al programa de Garantia Juvenil, mitjançant mesures de foment del treball autònom i de l'economia social i cooperativa, i s'obre la convocatòria pluriennal per als anys 2015 i 2016, modificada per l'Ordre EMO/361/2015, de 10 de desembre, preveu a la base 8.2 el termini màxim per emetre i notificar la resolució;
Vist que el termini màxim per emetre la resolució i la notificació és d'un mes a comptar de la data en què s'hagi aportat tota la documentació preceptiva o s'hagi completat l'expedient;
Vist que al tancament de l'exercici pressupostari del 2016 resten pendents de resoldre sol·licituds que s'han presentat dins del termini establert i en la forma escaient;
Vist que al tancament de l'exercici pressupostari del 2016 no s'ha exhaurit el crèdit disponible destinat a aquesta línia de subvenció;
Vist que, per tal de resoldre en el 2017 les sol·licituds presentades el 2016 pendents de resolució per manca de temps material per dur-la a terme, es fa necessari modificar les bases 8.2 i 8.5 de l'esmentada Ordre EMO/298/2015, 16 de setembre, que fan referència al termini màxim per emetre i notificar la resolució;
Atesos els informes de l'Àrea Jurídica de Treball i Relacions Laborals i de la Intervenció Delegada, i en virtut de les facultats que em són conferides d'acord amb l'article 12 de la Llei 13/1989, de 14 de desembre, d'organització, procediment i règim de l'Administració de la Generalitat de Catalunya,
Aquesta Ordre té per objecte modificar les bases 8.2 i 8.5 de l'Ordre EMO/298/2015, 16 de setembre, per la qual s'estableixen les bases reguladores per a la concessió de subvencions per afavorir la incorporació al mercat de treball de joves acollits al programa de Garantia Juvenil, mitjançant mesures de foment del treball autònom i de l'economia social i cooperativa, i s'obre la convocatòria pluriennal per als anys 2015 i 2016, modificada per l'Ordre EMO/361/2015, de 10 de desembre, que queden redactades de la manera següent:
"8.2 El termini màxim per emetre la resolució i la notificació és de sis mesos a comptar de la data en què s'hagi aportat tota la documentació preceptiva o s'hagi completat l'expedient."
"8.5 En el cas que l'òrgan competent no dicti i notifiqui la resolució en el termini establert, s'entén que la sol·licitud s'ha desestimat, d'acord amb l'article 54.2.e) de la Llei 26/2010, del 3 d'agost, de règim jurídic i de procediment de les administracions públiques de Catalunya".
Aquesta Ordre produeix efectes des del mateix dia de la seva publicació al Diari Oficial de la Generalitat de Catalunya.
L'Ordre VCP/67/2008, de 18 de febrer, per la qual s'aproven les bases reguladores per a la concessió d'ajuts que fomentin les xarxes euroregionals de cooperació en l'àmbit de l'Euroregió Pirineus-Mediterrània estableix, en la base 11, que les entitats destinatàries han de presentar un compte justificatiu amb aportació de justificants de despeses a l'òrgan concedent en el termini comprès entre l'endemà de la notificació de la resolució de la convocatòria i el dia 2 de novembre de l'any de publicació de la convocatòria corresponent.
Atesa la proximitat entre la data de resolució de les sol·licituds presentades i la data de finalització del termini per a la presentació de la documentació justificativa, es considera convenient ampliar el termini inicialment establert a l'ordre de bases.
D'acord amb el que disposen els articles 49 i 54 de la Llei 30/1992, de 26 de novembre, de règim jurídic de les administracions públiques i del procediment administratiu comú, i el capítol IX del Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya, i la Llei 38/2003, de 17 de novembre, general de subvencions,
Modificar el termini de justificació de les subvencions que preveu la base 11 de l'Ordre VCP/67/2008, de 18 de febrer, per la qual s'aproven les bases reguladores per a la concessió d'ajuts que fomentin les xarxes euroregionals de cooperació en l'àmbit de l'Euroregió Pirineus-Mediterrània, de manera que els beneficiaris de la subvenció han de presentar la documentació justificativa de les despeses efectuades al Comissionat d'Afers Exteriors i Cooperació abans del 20 de novembre de l'any de publicació de la convocatòria corresponent.
ORDRE de 17 de juny de 1999, de convocatòria per a l'any 1999, de les subvencions de l'Institut per a la Promoció i la Formació Cooperatives a entitats sense finalitat de lucre, per a activitats de formació i de promoció del cooperativisme i de l'economia social.
ORDRE de 7 de juny de 1999, de convocatòria per a l'any 1999 dels ajuts del Departament de Treball adreçats a les estructures representatives de les empreses d'economia social.
ORDRE de 28 de maig de 1999, de modificació de l'Ordre de 18 de febrer de 1999, sobre el foment de l'economia social a Catalunya amb l'establiment de programes d'ajut adreçats a les societats cooperatives i a les societats laborals.
ORDRE de 28 de març de 1991, per la qual es fa pública la llista de cooperatives inscrites al Registre general de cooperatives de la Generalitat de Catalunya durant el mes de gener.
ORDRE d'1 de febrer de 1991, per la qual es publica la llista de cooperatives que han estat dissoltes fins al 31 de desembre de 1990.
ORDRE d'1 de febrer de 1991, per la qual es fa pública la llista de cooperatives inscrites al Registre general de cooperatives de la Generalitat de Catalunya durant el mes de desembre.
ORDRE de 17 de gener de 1991, per la qual es fa pública la llista de cooperatives inscrites al Registre general de cooperatives de la Generalitat de Catalunya durant el mes de novembre.
ORDRE de 7 de desembre de 1990, sobre ampliació econòmica dels programes d'ajut adreçats a les cooperatives i a les societats anònimes laborals establerts per l'Ordre de 22 de juny de 1990.
ORDRE de 20 de novembre de 1990, per la qual es fa pública la llista de cooperatives inscrites al Registre general de cooperatives de la Generalitat de Catalunya durant el mes d'octubre.
ORDRE de 23 d'octubre de 1990, per la qual es fa pública la llista de cooperatives inscrites al Registre general de cooperatives de la Generalitat de Catalunya durant el mes de setembre.
ORDRE de 27 de setembre de 1990, per la qual es fa pública la llista de cooperatives inscrites al Registre general de cooperatives de la Generalitat de Catalunya durant el mes d'agost.
ORDRE de 9 d'octubre de 1990, de pròrroga del termini de presentació de sol·licituds dels programes d'ajut adreçats a les cooperatives i a les societats anònimes laborals establerts per l'Ordre de 22 de juny de 1990.